Diari Oficial de la Generalitat Valenciana


Sumari del DOGV 6634, del 20-10-2011 (2011/10700)

Notificació de la sentència dictada en el judici sobre modificació de mesures amb relació a fills extramatrimonials número 858/2010 .
-------------------------------------------------------------------------------------------------------------------------------------

### Dades del document

Número de DOGV
:   6634

Data del DOGV
:   20-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10005


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el judici sobre modificació de mesures amb relació a fills extramatrimonials número 858/2010 . [2011/10069]  
Modificació mesures amb relació fills extramatrimonials sup. co - 000858/2010-D  
Demandant: Antonia Arce Carmona.  
Procuradora: María Ángeles Fenoll Sala.  
Demandat: Torcuato Mariano Expósito Soler.  
Procurador: -   
Edicte de la secretària judicial Loreto Medina Aranda del Jutjat de Primera Instància número 6 d'Elx  
En aquest procediment de mesures de fills extramatrimonials número 858/2010-D, seguit a instàncies d'Antonia Arce Carmona, contra Torcuato Mariano Expósito Soler, s'ha dictat la Sentència número 645/2011, de data 16 de setembre de 2011, que té la dispositiva que, literalment, és com segueix:  
  
«Dispositiva  
Estime de forma parcial la demanda presentada per la procuradora María Ángeles Fenoll Sala, en nom i representació d'Antonia Arce Carmona, contra Torcuato Mariano Expósito Soler; per això:  
1. S'aproven les mesures definitives següents:  
1.1. Es priva Torcuato Mariano Expósito Soler de la pàtria potestat sobre els seus fills D. i T., la qual serà exercida de manera exclusiva per la seua mare, Antonia Arce Carmona, a qui també en correspon la guarda i custòdia.  
1.2. No s'estableix cap règim de visites a favor del progenitor no custodi,Torcuato Mariano Expósito Soler.  
1.3. Torcuato Mariano Expósito Soler ha de pagar des de la data de presentació de la demanda i amb caràcter mensual, en concepte de pensió d'aliments per als seus fills D. i T., la quantitat de 300 euros (150 euros per fill), que haurà d'ingressar en el compte número 2090 4203 05 2704410422, de bestreta i dins dels cinc primers dies de cada mes.  
  
L'import de la pensió s'haurà d'actualitzar anualment d'acord amb les variacions que experimente l'índex de preus de consum que publica l'Institut Nacional d'Estadística o organisme que el substituïsca en un futur. Aquesta actualització es produirà de manera automàtica, sense necessitat de requeriment previ, i es considerarà, com a data inicial per a l'actualització, el mes i l'any en què es fixa, i com a data final, el mateix mes de l'any en què s'actualitza. Aquest càlcul permetrà l'opció «Vol actualitzar una renda?» de la pàgina web de l'Institut Nacional d'Estadística.  
L'impagament de pensió anterior podrà constituir un delicte d'abandó de família, previst en l'article 227 del Codi Penal i castigat amb pena de presó o multa.  
Ambdós progenitors han de pagar la meitat de les despeses extraordinàries dels fills. És un pressupòsit previ perquè un progenitor reclame a l'altre que, abans de fer-ho, i llevat de supòsits d'urgència, li haja demanat el consentiment, en qualsevol manera que permeta acreditar-ho documentalment, i l'haja informat del cost que implica. La falta d'oposició expressa, dins del termini de cinc dies, o l'obstaculització acreditada a la recepció de la comunicació serà equivalent a un consentiment tàcit.  
2. No condemne a costes cap de les parts.  
Contra aquesta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que s'haurà de preparar, si és el cas, davant d'aquest mateix Jutjat dins del termini dels cinc dies des que es notifique (art. 455 i 457 LEC).  
L'admissió del recurs requerirà, quan es prepare aquest, que s'haja consignat quantitat de 50 euros en el compte de dipòsits i consignacions d'aquest Jutjat (compte de Banesto número 0706 0000 02 0858 10). També pot realitzar-se la consignació mitjançant una transferència al número de compte 0030 3035 70 0266440320; caldrà indicar en la casella de selecció d'observacions el número 0706 0000 02 0858 10. Són eximits de la constitució del dipòsit per a recórrer aquells qui tinguen reconegut el dret d'assistència jurídica gratuïta (disposició addicional quinzena de la Llei Orgànica 6/1985, d'1 de juliol, del Poder Judicial).  
  
Aquesta és la meua sentència, que pronuncie, mane i firme».  
  
Elx, 28 de setembre de 2011.- La secretària judicial: Loreto Medina Aranda.